Et ganske lite (vingespenn 27 – 30 mm) og spinkelt bygd, grått nattfly. Antennene er temmelig lange og trådformede, kroppen er kledt med korte, grå hår. Forvingen er grå med et bredt, mørkere tverrbånd som er innskåret i bakkanten. Dette tverrbåndet har en liten, mørk flekk i den indre delen og en hvit strek i den ytre. Bakvingen er grå med to oppstykkede, tvite tverrbånd, dessuten tre hvite flekker ved roten. Vingefrynsene rundt begge vingepar er vekselvis hvite og grå.